**АНОТАЦИЯ**

**ТЕМА 3:**

**„КАТЕГОРИЗИРАНЕ НА МЕСТАТА ЗА НАСТАНЯВАНЕ. ЕДИННА СИСТЕМА ЗА ТУРИСТИЧЕСКА ИНФОРМАЦИЯ В ОБЩИНИТЕ – ВЪЗМОЖНОСТИ , ПРОБЛЕМИ И РЕЗУЛТАТИ ПО ОТНОШЕНИЕ СЪБИРАЕМОСТ НА ТУРИСТИЧЕСКИ ДАНЪК, ВЪЗМОЖНОСТИ ЗА ПЛАНИРАНЕ НА МЕСТНИ ПОЛИТИКИ*”***

 Законодателството на Р България определя значителна роля на общините в организацията и управлението на туристическите дейности, както и в изграждането на конкретни политики по отношение на туризма на територията на съответните общини. Дейностите, които осъществяват общинските служители, се отнасят, както до конкретни административни функции, така и до изграждането на политики за популяризиране на туризма на местно ниво.

 В темата са застъпени въпроси, свързани с категоризирането на местата за настаняване. Законът за туризма определя, кои места за настаняване и прилежащите към тях заведения за хранене и развлечение, както и самостоятелни такива подлежат на категоризиране от кметовете на общините.

 Към Министерството на туризма е изградена и Единна система за туристическа информация (ЕСТИ), към която местата за настаняване са задължени да подават информация. В темата е разяснено, как конкретно се случва това и са предоставени допълнителни материали за улесняване на дейността.

 Туристическият данък също е във функциите на общинските служители. Общинският съвет определя размера на дължимия туристически данък за всяка нощувка, според категорията на местата за настаняване. Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка, определен от общинския съвет.

 Общинският съвет трябва да разработи и приеме политиката за развитие на туризма на територията на общината, като включва в програмата за реализация на общинския план за развитие самостоятелен раздел, съдържащ общинска програма за развитие на туризма. Разписани са конкретни дейности, които могат да бъдат предприети в подкрепа развитието на туризма.